वैसे, यह जान लें कि पेसमेकर तथा इससे जुड़ी कार्डियोलॉजी की बीमारियों में इतनी ज्यादा तकनीकी विशेषज्ञता की आवश्यकता होती है कि अब, धीरे-धीरे कई कार्डियोलॉजिस्ट केवल इससे जुड़े काम ही करते हैं जिसे हम इलेक्ट्रोफिसियोलॉजी कहते हैं. मेरा सौभाग्य है कि कई वर्षों तक स्वयं मैंने, कई सौ मरीजों में पेसमेकर लगाए हैं तथा बाद में उनको देखता भी रहा हूं. उन मरीजों को मैं जो भी समझाता था, उनकी जो जिज्ञासाएं होती थीं उनके आधार पर ही यह लेख लिख रहा हूं.